ΓΡΑΠΤΗ ΕΡΩΤΗΣΗ E-1782/00

υποβολή: Eryl McNally (PSE) προς την Επιτροπή

(8 Ιουνίου 2000)

Θέμα: Συμβούλιο των Ευρωπαίων Ρυθμιστών Ενέργειας

Το Συμβούλιο των Ευρωπαίων Ρυθμιστών Ενέργειας δημιουργήθηκε πρόσφατα. Ρόλος του είναι να συνεδριάζει και να ανταλλάσσει πληροφορίες και απόψεις και να συμβάλει στην ορθή ανάπτυξη των ευρωπαϊκών τομέων ηλεκτρικής ενέργειας και αερίου.

Ωστόσο, είναι σημαντικό να συμβάλει επίσης στη συζήτηση σχετικά με:

- τις διακρίσεις όσον αφορά τις τιμές

- την τήρηση ηλεκτρονικών αρχείων προσωπικών στοιχείων

- την αποδοτικότητα της ενέργειας, την εξοικονόμηση ενέργειας

- την ανάπτυξη ανανεώσιμων πηγών ενέργειας

- την ποιότητα τωνπηρεσιών

- τις διακρατικές εταιρίες και τη συγκέντρωση της δύναμης της αγοράς

- τιςποχρεώσεις της δημόσιαςπηρεσίας.

Όλα αυτά τα ζητήματα έχουν επίπτωση στα άτομα ως καταναλωτές και στην απασχόληση.

Συμφωνεί η Επιτροπή ότι το Συμβούλιο των Ευρωπαίων Ρυθμιστών Ενέργειας θα πρέπει να αρχίσει συζητήσεις με συνδικαλιστικές οργανώσεις, περιβαλλοντικές οργανώσεις, ενώσεις καταναλωτών και λοιπές οργανώσεις πολιτών προκειμένου να αναπτύξει ανοικτούς και δημοκρατικούς μηχανισμούς που θα επιτρέψουν στο Συμβούλιο να επωφεληθεί από τις απόψεις και την εμπειρία αυτών των οργανώσεων;

Πιστεύει η Επιτροπή ότι θα πρέπει ναπάρξει παρόμοιος διάλογος στα ρυθμιστικά όργανα σε εθνικό επίπεδο;

Η Επιτροπήποστηρίζει τη δημιουργία ενός συμβουλευτικού σώματος στο εν λόγω Συμβούλιο το οποίο θα περιλαμβάνει εκπροσώπους από τις προαναφερθείσες οργανώσεις;

Απάντηση της κας de Palacio εξ ονόματος της Επιτροπής

(11 Ιουλίου 2000)

1. Το Συμβούλιο ευρωπαϊκών φορέων κανονιστικής ρύθμισης της ενέργειας (CEER) θεσμοθετήθηκε προκειμένου να εξασφαλιστεί κατάλληλο πλαίσιο για το έργο των εθνικών κανονιστικών φορέων των οποίων οι δραστηριότητες άπτονται θεμάτων που παρουσιάζουν ενδιαφέρον για την εσωτερική αγορά και με ιδιαίτερο στόχο την προαγωγή της ανάπτυξης αποτελεσματικών αγορών ηλεκτρικής ενέργειας και φυσικού αερίου στην Ευρώπη. Ένας από τους κύριους στόχους του ως άνω συμβουλίου είναι η ανταλλαγή πληροφοριών και η αμοιβαία παροχή αρωγής μεταξύ των μελών του. Το CEER προσφέρεται για πληροφορίες από όλα τα μέρη, πράγμα που εν προκειμένω αφορά κυρίως τους ευρωπαϊκούς ομίλους οργανισμών στους οποίους το Αξιότιμο Μέλος αναφέρεται, αλλά επίσης τη βιομηχανία και άλλους ενδιαφερόμενους για τις εσωτερικές αγορές ηλεκτρικής ενέργειας και φυσικού αερίου.

Μολονότι οι εργασίες των κανονιστικών φορέων ως επί το πλείστον επικεντρώνονται στον καθορισμό τιμών και τη χορήγηση αδειών, τόσο η Επιτροπή όσο και οι κανονιστικοί φορείς έχουν ήδη εξετάσει και το θέμα της ποιότητας των παρεχόμενωνπηρεσιών. Η Επιτροπή, βασιζόμενη σε πληροφορίες από τους κανονιστικούς φορείς και άλλους ενδιαφερομένους, προτίθεται να εκδώσει ανακοίνωση σχετικά με τα επίπεδα δημόσιαςπηρεσίας στον τομέα της ηλεκτρικής ενέργειας και του φυσικού αερίου καλύπτοντας παράλληλα και τον τομέα των μεταφορών.

Τα άλλα θέματα στα οποία αναφέρεται το Αξιότιμο Μέλος του Κοινοβουλίου στην εισαγωγή των ερωτήσεων αποτελούν τμήμα του έργου των κανονιστικών φορέων, στο μέτρο που τα θέματα αυτά εμπίπτουν στο πεδίο των αρμοδιοτήτων τους.

2. Οι κανονιστικοί φορείς σε εθνικό επίπεδο διοργανώνουν σε τακτά χρονικά διαστήματα γύρους διαβουλεύσεων σχετικά με τα θέματα τα οποία ρυθμίζουν κανονιστικά. Όλοι οι ενδιαφερόμενοι οργανισμοί μπορεί να διατυπώσουν τις απόψεις τους στο πλαίσιο των ως άνω διαδικασιών διαβουλευτικού χαρακτήρα ενώ παράλληλα θεωρείται σημαντική η κοινοποίηση των απόψεων όλων των ενδιαφερομένων μερών.

3. Μολονότι η Επιτροπή είναι απόλυτα πεπεισμένη ότι, προκειμένου να φέρει σε πέρας αποτελεσματικά τις αρμοδιότητές της, επιβάλλεται να πραγματοποιούνται ευρύτατες διαβουλεύσεις με τα ενδιαφερόμενα μέρη σχετικά με τα θέματα που εμπίπτουν στις αρμοδιότητές της, θεωρεί, εντούτοις, ότι εναπόκειται στο CEER να αποφασίσει ποιος είναι ο καταλληλότερος και αποτελεσματικότερος τρόπος για τη διοργάνωση αναλόγων διαβουλεύσεων.